CELEX: 32021R2071
Language: hr
Date: 2021-11-25 00:00:00
Title: Provedbena uredba Komisije (EU) 2021/2071 оd 25. studenoga 2021. o nadzoru nad izvozom određenih cjepiva i aktivnih tvari koje se koriste za proizvodnju takvih cjepiva

26.11.2021   
               
               
                  HR
               
               
                  Službeni list Europske unije
               
               
                  L 421/52
               
            
         PROVEDBENA UREDBA KOMISIJE (EU) 2021/2071
         оd 25. studenoga 2021.
         o nadzoru nad izvozom određenih cjepiva i aktivnih tvari koje se koriste za proizvodnju takvih cjepiva
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/479 Europskog parlamenta i Vijeća od 11. ožujka 2015. o zajedničkim pravilima za izvoz (1), a posebno njezin članak 4.,
         budući da:
         
                     (1)
                  
                  
                     Komisija je 30. siječnja 2021. donijela Provedbenu uredbu (EU) 2021/111 (2) kojom se izvoz cjepiva protiv bolesti COVID-19 i aktivnih tvari, uključujući banke matičnih stanica i banke radnih stanica, koje se koriste za proizvodnju takvih cjepiva, uvjetuje predočenjem odobrenja za izvoz u skladu s člankom 5. Uredbe (EU) 2015/479, tijekom razdoblja od šest tjedana. Nakon toga, Komisija je 12. ožujka 2021. donijela Provedbenu uredbu (EU) 2021/442 (3) kojom se uvodi obveza predočenja odobrenja za izvoz tih proizvoda za razdoblje do 30. lipnja 2021., u skladu s člankom 6. Uredbe (EU) 2015/479.
                  
               
                     (2)
                  
                  
                     Komisija je 24. ožujka 2021. donijela Provedbenu uredbu (EU) 2021/521 (4) kojom se, kao dodatni čimbenik pri razmatranju izdavanja odobrenja za izvoz, uvodi potreba da se ocijeni ugrožava li to odobrenje sigurnost opskrbe u Uniji robom obuhvaćenom Uredbom (EU) 2021/442. Istom je uredbom Komisija odlučila o privremenoj suspenziji izuzeća određenih odredišnih zemalja iz područja primjene Uredbe (EU) 2021/442.
                  
               
                     (3)
                  
                  
                     Provedbena uredba Komisije (EU) 2021/521 donesena je na temelju članka 5. Uredbe (EU) 2015/479 i primjenjivala se u razdoblju od šest tjedana. Mjere uvedene tom uredbom naknadno su produljene do 30. lipnja 2021. Provedbenom uredbom Komisije (EU) 2021/734 (5).
                  
               
                     (4)
                  
                  
                     Uredbe (EU) 2021/442 i (EU) 2021/521 dodatno su produljene, najprije do 30. rujna 2021. Provedbenom uredbom Komisije (EU) 2021/1071 (6), a zatim do 31. prosinca 2021. Provedbenom uredbom Komisije (EU) 2021/1728 (7).
                  
               
                     (5)
                  
                  
                     Proizvodnja i isporuka doza cjepiva protiv bolesti COVID-19 se ubrzala te se smanjio rizik da bi se izvozom ugrozila provedba ugovorâ o predviđenoj kupoprodaji između Unije i proizvođačâ cjepiva ili sigurnost opskrbe Unije cjepivima protiv bolesti COVID-19 i njihovim aktivnim tvarima.
                  
               
                     (6)
                  
                  
                     S obzirom na sadašnje okolnosti i stanje opskrbe Komisija je smatrala da nakon 31. prosinca 2021. više nije potrebno zahtijevati predočenje odobrenja za izvoz cjepiva protiv koronavirusa povezanih sa SARS-om (vrste SARS-CoV) i aktivnih tvari, uključujući banke matičnih stanica i banke radnih stanica, koje se koriste za proizvodnju takvih cjepiva.
                  
               
                     (7)
                  
                  
                     I dalje je, međutim, potrebno nadzirati izvoz tih proizvoda primjenom postupka na temelju članka 56. stavka 5. Uredbe (EU) br. 952/2013 Europskog parlamenta i Vijeća (8) i zahtijevati da u izvoznoj deklaraciji ili deklaraciji za ponovni izvoz budu navedene dodatne oznake TARIC iz Priloga te broj doza (ako je riječ o spremniku s više doza, broj doza za odrasle) tijekom razdoblja od 24 mjeseca počevši od 1. siječnja 2022.
                  
               
                     (8)
                  
                  
                     Taj bi nadzor Komisiji trebao omogućiti da prikupi dodatne statističke podatke o izvozu na razini svakog proizvođača radi pravodobnog utvrđivanja i. svih naznaka o nepridržavanju ugovorâ o predviđenoj kupoprodaji koji je sklopila Komisija ii. svih drugi okolnosti koje bi mogle ugroziti sigurnost opskrbe Unije i iii. sposobnosti Unije da preuzme i ispuni obveze za daljnje donacije. To bi Komisiji omogućilo da u opravdanim slučajevima poduzme daljnje mjere u skladu sa zahtjevima iz Uredbe (EU) 2015/479 kako bi spriječila nastanak kritične situacije zbog nestašice tih proizvoda,
                  
               DONIJELA JE OVU UREDBU:
         
            Članak 1.
            
               1.   Sljedeća roba podliježe nadzoru izvoza u razdoblju od 24 mjeseca od datuma stupanja na snagu ove Uredbe:
               
                           (a)
                        
                        
                           cjepiva protiv koronavirusa povezanih sa SARS-om (vrste SARS-CoV) trenutačno razvrstana u oznaku KN 3002 20 10, bez obzira na njihovu ambalažu;
                        
                     
                           (b)
                        
                        
                           aktivne tvari, uključujući banke matičnih stanica i banke radnih stanica, koje se koriste za proizvodnju takvih cjepiva, trenutačno razvrstane u oznake KN ex 2933 99 80, ex 2934 99 90, ex 3002 90 90 i ex 3504 00 90.
                        
                     
            
               2.   Za potrebe ove Uredbe „izvoz” znači:
               
                           (a)
                        
                        
                           izvoz robe Unije u okviru postupka izvoza u smislu članka 269. stavka 1. Uredbe (EU) br. 952/2013;
                        
                     
                           (b)
                        
                        
                           ponovni izvoz robe koja nije roba Unije u smislu članka 270. stavka 1. te uredbe nakon što je ta roba podvrgnuta proizvodnim radnjama, uključujući punjenje i pakiranje, unutar carinskog područja Unije.
                        
                     
         
         
            Članak 2.
            U izvoznoj deklaraciji ili deklaraciji za ponovni izvoz robe iz članka 1. tijekom razdoblja navedenog u tom članku navode se dodatne oznake TARIC iz Priloga ili odgovarajuće buduće oznake te se navodi broj doza (ako je riječ o spremniku s više doza, broj doza za odrasle).
         
         
            Članak 3.
            Komisija objavljuje informacije o izvozu, pri čemu vodi računa o povjerljivosti podataka.
         
         
            Članak 4.
            Ova Uredba stupa na snagu 1. siječnja 2022.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 83, 27.3.2015., str. 34.
         
         
            (2)  SL L 31 I, 30.1.2021., str. 1.
         
         
            (3)  SL L 85, 12.3.2021., str. 190.
         
         
            (4)  SL L 104, 25.3.2021., str. 52.
         
         
            (5)  SL L 158, 6.5.2021., str. 13.
         
         
            (6)  SL L 230, 30.6.2021., str. 28.
         
         
            (7)  SL L 345, 30.9.2021., str. 34.
         
         
            (8)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).
      
      
         
            PRILOG
            DODATNE OZNAKE TARIC
            
                        Proizvođač
                     
                     
                        Dodatna oznaka TARIC za cjepiva protiv koronavirusa povezanih sa SARS-om (vrste SARS-CoV)
                     
                     
                        Dodatna oznaka TARIC za aktivne tvari (*1)
                        
                     
                  
                        AstraZeneca AB
                     
                     
                        4500
                     
                     
                        4520
                     
                  
                        Pfizer / BioNTech
                     
                     
                        4501
                     
                     
                        4521
                     
                  
                        Moderna Switzerland / Moderna Inc
                     
                     
                        4502
                     
                     
                        4522
                     
                  
                        Janssen Pharmaceutica NV
                     
                     
                        4503
                     
                     
                        4523
                     
                  
                        CureVac AG
                     
                     
                        4504
                     
                     
                        4524
                     
                  
                        Sanofi Pasteur / GlaxoSmithKline Biologicals S.A
                     
                     
                        4505
                     
                     
                        4525
                     
                  
                        Novavax
                     
                     
                        4506
                     
                     
                        4526
                     
                  
                        Valneva
                     
                     
                        4507
                     
                     
                        4527
                     
                  
                        Gedeon Richter
                     
                     
                        4508
                     
                     
                        4528
                     
                  
                        Arcturus
                     
                     
                        4509
                     
                     
                        4529
                     
                  
                        PCI Pharma
                     
                     
                        4510
                     
                     
                        4530
                     
                  
                        Ostali proizvođači
                     
                     
                        4999
                     
                     
                        4999
                     
                  
               
            
                        Poduzeće
                     
                     
                        Dodatna oznaka TARIC za ostale tvari (*2)
                        
                     
                  
                        Svi proizvođači
                     
                     
                        4599
                     
                  
               (*1)  aktivne tvari, uključujući banke matičnih stanica i banke radnih stanica, koje se koriste za proizvodnju cjepiva protiv koronavirusa povezanih sa SARS-om (vrste SARS-CoV).
            
               (*2)  „Ostale tvari” jesu proizvodi ili tvari koji se neće koristiti za proizvodnju cjepiva protiv koronavirusa povezanih sa SARS-om (vrste SARS-CoV), ali su razvrstani u iste oznake KN kao i aktivne tvari.